b'\n_START_ARTICLE_\nNiilo Teerim\xc3\xa4ki\n_START_PARAGRAPH_\nNiilo Samuli Teerim\xc3\xa4ki (11. syyskuuta 1914 Vaasa \xe2\x80\x93 15. syyskuuta 1995 Espoo) oli suomalainen tiedotusp\xc3\xa4\xc3\xa4llikk\xc3\xb6 ja p\xc3\xa4\xc3\xa4toimittaja._NEWLINE_Teerim\xc3\xa4en vanhemmat olivat kirvesmies Sameli Teerim\xc3\xa4ki ja Maria Theberg. H\xc3\xa4n k\xc3\xa4vi kansakoulun ja kauppa-apulaiskoulun sek\xc3\xa4 Ruotsin ty\xc3\xb6v\xc3\xa4enliikkeen kansanopiston 1940\xe2\x80\x931941 ja pohjoismaisten sos.dem. sanomalehtimiesten kurssin Ruotsin Bommarsvikin nuoriso-opistossa 1943. Teerim\xc3\xa4ki oli konttoriapulaisena 1930\xe2\x80\x931937, Pohjanmaan Kansa-lehden toimittajana 1937\xe2\x80\x931940 ja Ty\xc3\xb6v\xc3\xa4en sanomalehtien tietotoimistossa p\xc3\xa4\xc3\xa4toimittajana 1941\xe2\x80\x931948. Teerim\xc3\xa4ki toimi sitten p\xc3\xa4\xc3\xa4ministeri K. A. Fagerholmin sihteerin\xc3\xa4 1948\xe2\x80\x931950 ja oli tamperelaisen Kansan Lehden p\xc3\xa4\xc3\xa4toimittajana 1950\xe2\x80\x931956. Viimeksi Teerim\xc3\xa4ki oli Imatran Voima Oy:n tiedotusp\xc3\xa4\xc3\xa4llikk\xc3\xb6n\xc3\xa4 1956\xe2\x80\x931979._NEWLINE_Teerim\xc3\xa4ki oli SAK:n valtuuston j\xc3\xa4senen\xc3\xa4 1949, Helsingin sanomalehtimiesyhdistyksen johtokunnan j\xc3\xa4senen\xc3\xa4 1943\xe2\x80\x931947 ja oy Alkoholiliike Ab:n hallintoneuvoston varaj\xc3\xa4senen\xc3\xa4 1949\xe2\x80\x931957. H\xc3\xa4n oli Espoon el\xc3\xa4kel\xc3\xa4isten keskusliiton puheenjohtajana vuodesta 1987 ja sai Espoo-mitalin 1994.'